en en en ml ml ml ml ml ml ml en en ceb en en ml ml ml ml ml ml ml ml ml ml ml ml ml en ceb en en ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml fa en en en ml ml ml ml ml ml ml ml ml ml en en ml ml ml ml ml ml en en ml ml en en en en es ml en en de da en da cs en en cs da en en en fr cs en ml ceb ml ceb ml ml ml ml ml da en en cs cs en en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
ശ്രീ നാരായണ ഗുരു, തന്റെ സമുദായത്തിന്റെ ഉന്നമനത്തിനു വേണ്ടി പ്രവർത്തിക്കുമ്പൊഴും എല്ലാ മാനുഷിക മൂല്യങ്ങളെയും ഉൾക്കൊണ്ട് നല്ലൊരു സമൂഹത്തിനും കൂടി വേണ്ടി പ്രവർത്തിച്ച മഹാനായ സന്യാസിവര്യൻ. അദ്ധേഹത്തിന്റെ പിൻതുടർച്ചക്കാരുടെ  തലപ്പത്ത് ഇരിക്കുന്ന ശ്രീ വെള്ളാപ്പള്ളി നടേശൻ നടത്തിയ ഒരു പ്രസ്താവന ഇന്നലെ ഞെട്ടലോടെയാണ് നമ്മൾ കേട്ടത്. ഒരു അപകടം ഉണ്ടായാൽ സെൽഫി എടുത്തും കണ്ടും രസിച്ചു നില്ക്കുന്ന ജനതയുടെ കാലമാണ് ഇത്. അതിൽ നിന്നും വളരെ വിരളമായി മാത്രമാണ് നന്മയുടെ കണികയുള്ള ചില മനുഷ്യരെ നമുക്ക് കണ്ടു കിട്ടുക. മാൻ ഹോളിനുള്ളിൽ ശ്വാസം കിട്ടാതെ പിടഞ രണ്ടു ജീവനുകളുടെ ജാതിയും മതവും നോക്കാതെ രക്ഷിക്കാൻ ഓടിയെത്തിയ നൌഷാദ് എന്ന യുവാവ് തന്റെ ജീവിതവും ത്യാഗം ചെയ്തു.
ഇന്ന് ഇങ്ങിനെ  എത്ര പേർക്ക് ഉണ്ടാവും അത് പോലെയൊരു മനസ്. ഒരു കാഴ്ചക്കാരനായി അയാൾക്ക് മാറി നിൽക്കാമയിരുന്നു എങ്കിൽ അയാളുടെ ഭാര്യ ഇന്ന് വിധവ ആവില്ലായിരുന്നു..ആ ആത്മാവ് പോയി ചേരുന്നതിനു മുന്നേ ശ്രീ വെള്ളാപ്പള്ളി പറഞ്ഞു അയാൾ ഒരു മുസ്ലിം ആയതു കൊണ്ടാണ് അയാൾക്ക് പാരിധോഷികം കിട്ടിയതെന്ന്..ആ പണം കൊണ്ട് അയാളുടെ ജീവൻ തിരിച്ചു കിട്ടുമോ, ആ പണം കൊണ്ട് നഷ്ടപ്പെട്ടു പോയ ഭർത്താവിനെ ആ ഭാര്യക്ക്‌ തിരിച്ചു കിട്ടുമോ.. ഒന്നുമില്ല. ഒറ്റ വാക്കുകൊണ്ട് ആ ആത്മാവിനെ ശ്രീ വെള്ളാപ്പള്ളി വേദനിപ്പിച്ചു, ആ കുടുംബത്തെ വേദനിപ്പിച്ചു. കേരളത്തിലെ അല്പമെങ്കിലും നന്മ അവശേഷിക്കുന്ന ഓരോ മനസുകളെയും അത് വേദനിപ്പിച്ചു..
ഒരു കാര്യത്തിൽ മാത്രം മനസ് തൃപ്തിപ്പെട്ടു. ഇന്നലെ സോഷ്യൽ മീഡിയകളിൽ വായിച്ച പലരുടെയും എഴുത്തുകളിൽ, ജാതിയും, മതവും, രാഷ്ട്രീയവും മറന്ന് അർഹമായ അവഞ്ജയോടെ വെള്ളാപ്പള്ളിയുടെ ആ പ്രസ്താവനയെ ജനങ്ങൾ തള്ളി കളഞ്ഞു. സന്തോഷമുണ്ട് ഇന്നും കേരള ജനതക്ക് അതിനുള്ള ചങ്കൂറ്റം ഉണ്ടെന്നു കാണുന്നതിൽ തികഞ്ഞ അഭിമാനമുണ്ട്.
അധികാരത്തിന്റെ ഒന്നോ രണ്ടോ തുണ്ട് അപ്പ കക്ഷണങ്ങൾക്കായി സമുദായ നേതാക്കൾ ഒരിക്കലും തരം താഴരുത്.  കാരണം നിങ്ങളെയൊക്കെ സമുദായത്തിന്റെ  തലപ്പത്ത് ഇരുത്തി പിന്നിൽ അണിനിരക്കുന്ന ഓരോ വ്യക്തിയും ആഗ്രഹിക്കാരുള്ളത് സമുദായ ഉന്നമനവും അവരുടെ തല ഒരിടത്തും കുനിയാൻ ഇടവരുത്താതെ തന്റെ നേതാവ് ആ സമുദായത്തെ മുന്നോട്ടു കൊണ്ട് പോകും എന്ന വിശ്വാസവുമാണ്..അത് തകർക്കരുത്. അത് ശ്രീ വെള്ളാപ്പള്ളിയോട് മാത്രമല്ല കേരളത്തിലെ സകലമാന ജാതി മതങ്ങളുടെ തലപ്പത്ത് ഇരിക്കുന്നവരും അറിഞ്ഞിരിക്കേണ്ട ഒരു കാര്യമാണ്.
ആദ്യം മനുഷ്യനാവാൻ ശ്രമിക്കുക  പിന്നെ മതത്തിനെക്കുറിച്ച് അറിയാൻ ശ്രമിക്കുക. അങ്ങിനെ എങ്കിൽ മാത്രമേ നിങ്ങൾ ഒരു യഥാർത്ഥ മതവിശ്വാസി ആവുകയുള്ളൂ...
ബി.പി യും ഷുഗറും ഉള്ള അമ്മ റേഷൻ കടയിൽ ക്യൂ നിൽക്കുമ്പോൾ കാലിനു മേലെ കാലു കയറ്റി ഇരുന്നു മാതൃ ദിനത്തിൽ അമ്മയെ ഓർത്തു വിലപിക്കുന്നു മക്കൾ...
എല്ലാ ഇൻബൊക്സുകളും ഒരു സുപ്രഭാതത്തിൽ എല്ലാവർക്കും കാണാം എന്ന രീതിയിലേക്ക് മാറിയാൽ അന്ന് തീരും സ്ത്രീകൾക്ക് വേണ്ടി വാദിക്കുന്ന ചില പുരുഷ കേസരികളുടെയും,  ചില സ്ത്രീ ശക്തികളുടെയും നെട്ടോട്ടം...
സ്വന്തം അമ്മ, പെങ്ങൾ, കാമുകി, ഭാര്യ ഇവരെയൊക്കെ അസമയത്ത് ഫേസ് ബുക്കിൽ കേറരുത് എന്ന് വിലക്കി സുരക്ഷിതരാക്കി വച്ചിട്ടാണ് പലരും പാതി രാത്രിയിൽ പച്ച വിളക്ക് കത്തുന്ന പെണ്‍  ബോക്സ്‌കളിലേക്ക് ഒലിച്ചു ഇറങ്ങുന്നത്.. കാട്ടിലെ തടി തേവരുടെ ആന എങ്ങിനെ വേണേലും വലിക്കാമല്ലൊ...
ഫേസ് ബുക്കിലെ ചില അനിയന്മാരാണ് നിശ്ചയിക്കുന്നത് ചില ചേച്ചിമാർ എവിടെ ലൈക്‌ ചെയ്യണം, ആരോട് മിണ്ടണം, എവിടെ എങ്ങിനെ കമന്റ്‌ ചെയ്യണം എന്നൊക്കെ, കൂടെ പിറന്ന ചേച്ചി തൊട്ടു മുന്നിൽ വീണാലും ഒരു കൈ പിടിച്ചു എഴുന്നെൽപ്പിക്കാത്ത ഈ ചില അനിയന്മാർ ഫേസ് ബുക്കിലെ ചേച്ചിയുടെ കയ്യിൽ ഒരു മൊട്ടു സൂചി കുത്തിയാൽ ഓടി എത്തും. ഈ അനിയന്മാരെ കയ്ച്ചിട്ട് തുപ്പാനും മധുരിച്ചിട്ട് ഇറക്കാനും വയ്യാത്ത കുറച്ചു ചേച്ചിമാർ വട്ടു പിടിച്ചു നടക്കുന്നു...
ഒരു ദിവസം പോലും ആരാധന ആലയത്തിന്റെ പടി കണ്ടിട്ടില്ലാത്തവർ, കാണാൻ പോലും ശ്രമിക്കാത്തവർ, വെറും ഒരു പേര് കൊണ്ട് മാത്രം ഒരു മതത്തെ ചുമക്കുന്നവർ   പോലും കമ്മന്റ്സിൽ  മത പാണ്ടിത്യം വിളമ്പുന്നതിലും വെല്ലു വിളിക്കുന്നതിലും മുന്നിട്ടു നില്ക്കുന്നു. അറിയുന്നവൻ മിണ്ടുന്നില്ല അറിയാത്തവന് നൂറു നാവ്   ...
സാഹോദര്യം പുലമ്പി മതേതരത്വം വിളമ്പുന്ന പലരും  മതത്തെ വിമർശിച്ചാൽ വാളും തൂക്കി ഓടുന്നു പറഞ്ഞവനെ വെട്ടാൻ.....
വിശക്കുന്നവനു അഞ്ചു രൂപയുടെ ചായ വാങ്ങി കൊടുത്താൽ അത് വച്ച് അയ്യായിരം ലൈക്കിനു വഴി ഉണ്ടാക്കാൻ ശ്രമിക്കുന്നു ചിലർ...
അസഹിഷ്ണത പുലമ്പി വയറിളകി നില്ക്കുന്നവന്റെ അണ്ണാക്കിലേക്ക്  തോക്ക് കയറ്റി വച്ച് സഹിഷ്ണത മരുന്ന് കൊടുക്കുന്നവർ ധാരാളം..
ഇനിയും എന്തൊക്കെയോ ഉണ്ട്, പറഞ്ഞാൽ തീരത്തൊരു കടൽ പോലെ....
ഒരാൾ ബന്ധു വീട്ടിൽ വിരുന്നു പോയി. ഫോണിൽ നിന്നും കണ്ണെടുക്കാതെ ആഥിതേയൻ അയാളെ അകത്തേക്ക് ക്ഷണിച്ചു. ഫോണിൽ നിന്നും കണ്ണെടുക്കാതെ അഥിതിയും ഇരുന്നു. ഫോണിൽ നിന്നും കണ്ണെടുക്കാതെ വീട്ടമ്മ ചായ കൊണ്ട് വന്നു. ഫോണിൽ നിന്നും കണ്ണെടുക്കാതെ അഥിതി ചായ കുടിച്ചു ഇറങ്ങി നടന്നു... രെണ്ട്‌ കണ്ണുകൾ കൊടുത്തിട്ടും തൊട്ടടുത്ത്‌ നിക്കുന്നവനെ പോലും കാണാൻ ഉപയോഗിക്കാതെ ഫോണിൽ കുത്തി കളിച്ചിരിക്കുന്നവരെ കണ്ടു ദൈവം താടിക്ക് കയ്യും കൊടുത്തിരുന്നപ്പോൾ ഒരുത്തൻ പ്രാർഥിക്കുന്നത് കേട്ടു. ദൈവമേ എനിക്കൊരു കുഞ്ഞു പിറക്കാൻ പോകുന്നു അതിനു നല്ലൊരു മോഡൽ ഫോണ്‍ വാങ്ങിച്ചു കൊടുക്കാൻ കഴിയണേ...
Posted by Sajeed Noohkhan at 13:58 No comments:
Posted by Sajeed Noohkhan at 13:56 No comments:
Tuesday, 24 November 2015
മറന്നതോ മാറ്റി വയ്ക്കുന്നതോ ഈ വിളി ..
മറന്നതോ മാറ്റി വയ്ക്കുന്നതോ ഈ വിളി ..
അറിയപ്പെടുന്ന ഒരു സെൽ ഫോണ്‍ സർവീസ് കടയാണ് അയാളുടേത്. ഏതു സമയത്തും നല്ല തിരക്കാണ്. ഒന്ന് ശെരിക്കും ഇരിക്കാൻ പോലും സമയം ഉണ്ടാവില്ല. അയാൾ സന്തോഷവാനായിരുന്നു. സ്വന്തം നാട് വിട്ടു അന്യ സംസ്ഥാനത്ത് ഇങ്ങിനെ ഒരു കട തുടങ്ങാൻ തോന്നിയ ബുദ്ധിയെ മനസ്സിൽ പ്രശംസിച്ചു അയാൾ നടന്നു. ഒരു ദിവസം രാവിലെ കട തുറക്കാൻ വന്നപ്പോൾ ഒരു വൃദ്ധൻ കടയുടെ മുന്നിൽ കാത്തു നില്ക്കുന്നു.
മോനെ എന്റെ ഫോണിനു എന്താണ് കുഴപ്പം എന്ന് ഒന്ന് നോക്കാമോ..
ഒരു പഴയ മോഡൽ ചളി പുരണ്ടത് പോലത്തെ ഫോണ്‍. കയ്യിൽ അത് വാങ്ങാതെ തന്നെ ഒരു അവഞ്ജയോടെ......
അവിടെ നില്ക്കൂ, ഞാൻ ആദ്യം കടയൊന്നു തുറന്നോട്ടെ...
വൃദ്ധൻ ഒരു മൂലയിലേക്ക് മാറി നിന്നു. കട തുറന്നതും വേറെയും കുറെപ്പേർ വന്നു അവരുടെ കാര്യങ്ങൾ എല്ലാം തീർത്തു നോക്കുമ്പോഴും വൃദ്ധൻ അവിടെ തന്നെ കാത്തു നില്പ്പുണ്ട്...
വൃദ്ധൻ ഓടി വന്നു, അയാൾ ഫോണ്‍ വാങ്ങി തിരിച്ചും മറിച്ചും നോക്കി.
ഇതിനു കുഴപ്പം ഒന്നും ഇല്ലല്ലോ.
ശെരിക്കും നോക്കിയോ ഒരു കുഴപ്പവും ഇല്ലേ...
വൃദ്ധന്റെ കണ്ണുകൾ നിറഞ്ഞു ഒഴുകി..
പിന്നെ എന്താ എന്റെ മക്കൾ എന്നെ ഒരിക്കൽ പോലും വിളിക്കാത്തത്..ഞാൻ കരുതി ഫോണിനു കുഴപ്പം ആയിരിക്കുമെന്ന്..അവർക്ക് എന്നെ വേണ്ടതായിരിക്കും...
കണ്ണ് തുടച്ചു വൃദ്ധൻ  ഇറങ്ങി നടന്നതും അയാളുടെ മനസ്സിൽ ഒരു നേരിയ നൊമ്പരം പടർന്നു..ഫോണ്‍ എടുത്തു വിളിച്ചു...
അച്ഛാ, സുഖമാണോ, തിരക്കായിരുന്നു അതാ വിളിക്കാൻ പറ്റാതെ..
അത് സാരമില്ല മോനെ, ശരീരം നോക്കണേ, എപ്പോഴും പണി എടുത്തു ആരോഗ്യം കളയരുത് ഇടയ്ക്ക് കുറച്ചു വിശ്രമിക്കാനും സമയം കണ്ടെത്തണം..
അപ്പുറത്ത് എവിടെയോ നിന്ന് അമ്മയുടെ സന്തോഷകരമായ ശബ്ദം കേൾക്കുന്നു ആരാ, മോനാണോ, അവനാണോ സംസാരിക്കുന്നെ...
അയാളുടെ കണ്ണുകൾ നിറഞ്ഞൊഴുകുന്നുണ്ടായിരുന്നു, പുറത്തെ തിരക്കിലെവിടെയോ ഇടയ്ക്ക് ഫോണ്‍ എടുത്തു നോക്കി നോക്കി വൃദ്ധൻ അലിഞ്ഞു ഇല്ലാതെയാവുന്നു...
ഓർക്കുക:  കാൾ, മിസ്ഡ് കാൾ, മെസ്സേജുകൾ, റോങ്ങ്‌ കാൾ, അങ്ങിനെ എത്രയോ സംഭവങ്ങൾ നമ്മൾ ഓരോ ദിവസവും കൈമാറുന്നു..പക്ഷെ പലപ്പോഴും മറന്നു പോവുകയോ, മാറ്റി വയ്ക്കുകയോ ചെയ്യാറുള്ള "സുഖമാണോ" എന്നൊരു വാക്ക് പ്രതീക്ഷിച്ചു നമ്മുടെ മാതാ പിതാക്കൾ കാത്തിരിക്കുന്നുണ്ടാവും..
Posted by Sajeed Noohkhan at 06:54 No comments:
Sunday, 22 November 2015
രാഹുൽ പശുപാലനും രശ്മിയും രണ്ടു ദിവസം കൊണ്ട് എഴുതി തേഞ്ഞു പോയ പേരുകൾ. പക്ഷേ ഇതിനിടയിൽ നമ്മൾ വിസ്മരിച്ചു പോകുന്ന ഒരു കാര്യമുണ്ട്. ഇവരുടെ കൂടെ അറെസ്റ്റിൽ ആയ പെണ്‍ കുട്ടികളുടെ പ്രായം. ഈ പ്രായത്തിൽ തന്നെ ഇവരെ ഇത്തരം അവസ്ഥയിൽ എത്തിക്കാൻ, അതിലേക്കു വലിച്ചു ഇഴക്കാൻ പശുപാലനെ പോലുള്ളവർക്ക് എങ്ങിനെ കഴിഞ്ഞു എന്നത് ഓർക്കേണ്ടതാണ്. പണ്ടാണ് കുട്ടികളെ ലാളിച്ചു വഷളാക്കി എന്ന് കേൾക്കാൻ കഴിയുക. ഇപ്പോൾ അതിന്റെ പേര് സ്വാതന്ത്ര്യവും, സ്വകാര്യതയും എന്നാണു. എന്റെ കുട്ടികൾക്ക് എല്ലാ സ്വാതന്ത്ര്യവും പ്രൈവസിയും കൊടുത്തിട്ടുണ്ട് എന്ന് പറയുന്നതിൽ അഭിമാനം കൊള്ളുന്ന മാതാപിതാക്കളാണ് കൂടുതൽ. പക്ഷേ പലപ്പോഴും തോന്നിയിട്ടുള്ളത് ഇത് മാതാപിതാക്കൾ സ്നേഹം കൊണ്ട് കൊടുക്കുന്നതല്ല മറിച്ച് തങ്ങളുടെ തിരക്കുകൾക്ക് ഇടയിൽ അവരുടെ ശല്യം ഇല്ലാതെ ആക്കി തീർക്കാൻ അവരെ നാല് ചുമരുകൾക്കു ഉള്ളിൽ ഒതുക്കുകയാണ് പലരും ലക്ഷ്യമാക്കുന്നത്.  ഇങ്ങിനെ ഒതുങ്ങി ഒതുങ്ങി അവസാനം മാതാപിതാക്കൾ പ്രായമാകുമ്പോൾ കുട്ടികൾ ആ സ്വകാര്യത കൂടുതൽ ആഗ്രഹിക്കുന്നത് കൊണ്ടാണ് ഇന്ന് വൃദ്ധ സദനങ്ങൾ നമ്മുടെ നാട്ടിൽ കൂടിയത്.
നിങ്ങളുടെ കുട്ടികൾക്ക് സ്വകാര്യതയും സ്വാതന്ത്ര്യവും വേണം പക്ഷേ അതിനു ഒരു പരിധി നിശ്ചയിക്കുക. അവരോടൊത്ത് ആശയ വിനിമയം നടത്താനും സ്നേഹിക്കാനും സമയം ഉണ്ടാക്കുക. ഇന്റർനെറ്റ്‌ അടങ്ങുന്ന കമ്പ്യൂട്ടർ, ലാപ്‌ ടോപ്‌ ഒക്കെ പഠന ആവശ്യങ്ങൾക്ക് മാത്രം ഉപയോഗിക്കാൻ അനുവദിക്കുക ഒരല്പം കൂടി വേണം എന്ന് ആവശ്യപ്പെട്ടാൽ അവർ ഉപയോഗിച്ചോട്ടെ പക്ഷേ എന്ത് ആവശ്യത്തിനു ഉപയോഗിച്ചാലും മുറി പൂട്ടി ഇരുന്നുള്ള ഉപയോഗം അനുവദിക്കരുത് അത് ഹാളിലോ അല്ലെങ്കിൽ നിങ്ങളുടെ സാന്നിധ്യം അതികമുള്ള ഭാഗത്തോ വച്ച് ആയിക്കോട്ടെ. മൊബൈൽ ഫോണുകളിലെ ഇന്റർനെറ്റ്‌ സൗകര്യം കഴിയുന്നതും കൊടുക്കരുത്. ശെരിക്കു പറഞ്ഞാൽ മൊബൈൽ ഫോണ്‍ തന്നെ കൊടുക്കാതിരിക്കാൻ കഴിയുമെങ്കിൽ അതാവും നല്ലത്. ഇന്നത്തെ കാലത്ത് ഇതൊക്കെ നടക്കുമോ എന്ന് നിങ്ങൾക്ക് സംശയം തോന്നും. നടക്കും നിങ്ങൾ കൂടുതൽ സ്നേഹത്തോടെ സൌഹൃദമായി പെരുമാറുക. മക്കളുടെ നല്ല സുഹൃത്തുക്കളെ വീട്ടിലേക്കു ക്ഷണിച്ചു വരാൻ പറയുക അവരോടൊത്ത് കൂടുതൽ നന്നായി ഇടപഴകാനും ശ്രമിക്കുക. ഒരുപരിധിവരെയൊക്കെ അവരുടെ കാലഘട്ടത്തിന്റെ ചിന്തകൾ എന്താണെന്നു നിങ്ങൾക്ക് മനസിലാവും അതിനു അനുസരിച്ച് അവരുടെ കൂടെ സഞ്ചരിക്കാനും മനസിലാക്കാനും നിങ്ങൾക്ക് കഴിഞ്ഞേക്കും..മറിച്ച് നിങ്ങളുടെ സൌകര്യത്തിനു വേണ്ടി  അവരെ ഒറ്റപ്പെടുത്തി അവരുടെതായ ലോകത്തേക്ക് തള്ളി വിട്ടു സ്വാതന്ത്ര്യവും സ്വകാര്യതയും പറഞ്ഞാൽ അവരുടെ സ്വാതന്ത്ര്യം നിങ്ങളുടെ കൈകൾക്ക് അപ്പുറത്തേക്ക് ആവുകയും സ്വകാര്യത പുറം ലോകം ആസ്വദിക്കുകയും ചെയ്യും...
Posted by Sajeed Noohkhan at 22:26 No comments:
Friday, 20 November 2015
Posted by Sajeed Noohkhan at 21:20 No comments:
ദൈവ സൃഷ്ടിയിൽ ഏറ്റവും മഹത്തായ സൃഷ്ടിയാണ് മനുഷ്യൻ എന്നാണു പറയാറുള്ളത്.. പക്ഷെ മനുഷ്യനെയും മൃഗങ്ങളെയും ഒന്ന് താരതമ്യം ചെയ്തു നോക്കാം:
1- ഒരു മൃഗവും വയറു നിറഞ്ഞു  കഴിഞ്ഞാൽ പിന്നെ ഒരു വേട്ടയാടൽ നടത്തുന്നില്ല..മനുഷ്യൻ മരിക്കുമ്പോൾ ഒന്നും കൊണ്ട് പോകാൻ ആവില്ല എന്നറിഞ്ഞാലും  തന്റെ വയറു നിറഞ്ഞു കഴിഞ്ഞാലും പല തലമുറയുടെ വയറു നിറയ്ക്കാൻ നെട്ടോട്ടം ഓടും.
2 - ഒരു മൃഗവും മറ്റൊരു മൃഗം ഇണ ചേരുന്നത് ഒളിഞ്ഞു നോക്കാറില്ല. മനുഷ്യന്റെ കാര്യം പറയണ്ടല്ലോ അല്ലെ.
3 - തന്റെ കൂട്ടത്തിൽ  ഒന്ന് മരണപ്പെട്ടാൽ കാക്കകൾ ഉൾപ്പെടെയുള്ള പക്ഷികൾ അതിന്റെ വിഷമവും പ്രതിഷേധവും അറിയിക്കാറുണ്ട്. മനുഷ്യൻ ഇപ്പോൾ സെൽഫി എടുക്കാറുണ്ട്...
4 - ചില മനുഷ്യരെ ചിലർ  പോത്തെ എന്ന് വിളിക്കാറുണ്ട്. പോത്തിന്റെ  ഉപയോഗം നമുക്ക് അറിയാവുന്നതാണ്. അത്ര പോലും ഉപയോഗം ഇല്ലാത്തവരെ പോത്തെന്നു പറയുന്നത് ശെരിയാണോ...
5 - ചിലരെ പട്ടി എന്ന് വിളിച്ചു കേൾക്കാറുണ്ട്. എന്നാൽ ഒരു നേരത്തെ ഭക്ഷണം കൊടുത്ത ആൾ ആണെങ്കിലും എവിടെ വച്ച് കണ്ടാലും നന്ദി പ്രകടിപ്പിക്കുന്ന ഈ മൃഗത്തെ സ്വന്തം മാതാപിതാക്കളെ പോലും തെരുവിൽ ഉപേക്ഷിക്കുന്ന   ഇന്നത്തെ സമൂഹത്തിലെ ഒരു മനുഷ്യനുമായി താരതമ്യം ചെയ്യുക നല്ലതാണോ..
6 - ചിലരെ കഴുത എന്ന് വിളിച്ചു കേൾക്കാറുണ്ട്. ബുദ്ധി കുറവ് എന്നാണു അത് കൊണ്ട് ഉദ്ധേശിക്കുന്നത്. പക്ഷേ അതിൽ അർത്ഥമുണ്ടോ. കഴുത ഭാരം ചുമക്കുന്നു, മുതുകത്ത് വച്ച് കൊടുത്താൽ അതിന്റെ യജമാനന്റെ വീട്ടിൽ അത് കൃത്യമായി എത്തും.  അതിന്റെ ജോലിക്ക് ആവശ്യമായ ബുദ്ധി അതിനുണ്ട്.. അത് പോലും അറിയാത്തതവരെയാണ് കഴുതേ എന്ന് വിളിക്കുന്നത്‌..
മൊത്തത്തിൽ ഈ ലോകം ഇന്നത്തെ അവസ്ഥയിൽ എത്താനും, നശിക്കാൻ കാരണമാകാൻ പോകുന്നതും മനുഷ്യനെ കൊണ്ടാവണം. സകല മൃഗങ്ങളുടെയും സ്വഭാവ സവിശേഷതകൾ കൃത്യമായി പഠിച്ചു വിലയിരുത്തുന്ന ശാസ്ത്രഞ്ജർ മനുഷ്യ മനസുകളെ കുറിച്ച് മാത്രം കൂടുതൽ അറിവൊന്നും നേടിയിട്ടില്ല.. എപ്പോൾ ചിരിക്കും, എപ്പോൾ കരയും, എപ്പോൾ ചതിക്കും, എപ്പോൾ ദേഷ്യം വരും ഇതൊന്നും ആർക്കും നിശ്ചയമില്ല...വളരെ മോശം സ്വഭാവമുള്ള ഒരുവനെ  അവൻ ഒരു മൃഗമാണ്‌ എന്ന് പറയാറുണ്ട്..അങ്ങിനെ പറഞ്ഞു മൃഗങ്ങളെ അപമാനിക്കരുത്...
Posted by Sajeed Noohkhan at 21:19 No comments:
Wednesday, 18 November 2015
പ്രവാസിയും പെട്ടിയും തമ്മിലുള്ള ബന്ധം ആദ്യത്തെ പ്രവാസി ഉണ്ടായപ്പോഴേ തുടങ്ങിക്കാണും. വിമാനത്താവളത്തിൽ വച്ച് ബന്ധു മിത്രാതികൾ മടങ്ങിയാലും പെട്ടി കൂടെ കാണും, പിന്നെ ഓരോ മടങ്ങി പോക്കിനും, അവസാനം പ്രവാസ ജീവിതം മതിയക്കുമ്പൊഴും ടിയാൻ കൂടെ ഉണ്ടാകും. പ്രവാസ ജീവിതം മതിയാക്കുമ്പോൾ ഭാഗ്യമുണ്ടെങ്കിൽ അവന്റെ പെട്ടി അവൻ തന്നെ ചുമക്കും  നിർഭാഗ്യവാൻ ആണെങ്കിൽ ആ പെട്ടി മറ്റാരെങ്കിലും ചുമക്കും. എന്തായാലും പെട്ടി കൂടെ കാണും.  ഒരുപക്ഷെ പ്രവാസി വിമാനത്താവളത്തിനു ഉള്ളിൽ ക്ഷമയോടെ കാത്തിരിക്കാറുള്ളതും ഈ പെട്ടിക്കു വേണ്ടിയാണ്. ബെൽറ്റിലൂടെ അവർ മറ്റു പെട്ടികളെ തട്ടിയും മുട്ടിയും കിന്നരിച്ചും എത്തുന്നത് വരെ ഇവിടെ അവൻ  കാത്തു നില്ക്കും.
മടങ്ങി പോകലിന്റെ പെട്ടിയിൽ പലഹാര മണവും കണ്ണീരും ആണെങ്കിൽ, നാട്ടിലേക്ക് പോകുന്ന പെട്ടിയിൽ ചിരിയും പ്രവാസി മണവുമാണ്. ഡിക്കിയിലോ, വണ്ടിക്കു മുകളിലോ അവൻ ഗമയിൽ ഞെളിഞ്ഞു അങ്ങ് ഇരിക്കും. അത്രയ്ക്ക് നല്ല സ്വീകരണമാണ് അവിടെ കിട്ടുക. അതിനു ശേഷമാണ് പെട്ടിയുടെ രൂപത്തിൽ മാറ്റങ്ങൾ വരുന്നത്. പെട്ടി ഉടമയുടെ ബന്ധുക്കൾ കടന്നൽ കൂടിൽ കല്ലിട്ട പോലെ ഇളകി മറിഞ്ഞു വരുന്ന ടൈപ്പ് ആണെങ്കിൽ, എച്ചിൽ ഇല വീണ ചവറ്റു കൊട്ട പട്ടി മേഞ്ഞത് പോലെ ഒരു കോലം ആയിരിക്കും പെട്ടിക്കു, ആ പെട്ടിയുടെ ഉടമസ്ഥൻ പ്രവാസിയെ നിർഭാഗ്യവാനായ പ്രവാസി എന്ന് വിളിക്കാം, ഇനിയിപ്പോൾ വണ്ട്‌ തേൻ കുടിക്കാൻ വരുന്നപോലെ വല്ലപ്പോഴും മൂളി വരുന്ന ബന്ധുക്കൾ ഉള്ള പ്രവാസി ആണെങ്കിൽ അയാളെ കുറച്ചു ഭാഗ്യമുള്ള പ്രവാസി എന്ന് വിളിക്കാം അയാളുടെ പെട്ടിക്കു വലിയ രൂപമാറ്റമൊന്നും സംഭവിക്കില്ല. മഹാ ഭാഗ്യവാനായ ചില പ്രവാസികൾ ഉണ്ട് അയാള് വന്നത് പോലും ആരും അറിയില്ല. അയാളെ തേടിയും അധികം ആരും വരില്ല അവരൊക്കെ മുൻജന്മ ഭാഗ്യം ചെയ്തവർ എന്ന് വിളിക്കാം..
അവധിക്കാലത്തെ പ്രവാസിയുടെ സന്തോഷം സമാധാനം എല്ലാം നിശ്ചയിക്കുന്നത് പെട്ടിയാണ്, പുതിയ പിണക്കങ്ങളുടെയും, ഇണക്കങ്ങളുടെയും ഒക്കെ കാരണമാകാറുള്ളതും പലപ്പോഴും പെട്ടിയാണ്..
എന്തൊക്കെ പറഞ്ഞാലും ബഹുഭൂരിപക്ഷം പ്രവാസി പെട്ടികളും ഒരു സന്ദേശമാണ് പുതുതായി പെട്ടി എടുക്കാൻ നില്ക്കുന്നവരോട് അത് പറയുന്ന ഒരു കാര്യമുണ്ട്, ആയുധം കയ്യിലെടുക്കുന്നവന് തിരിച്ചു വയ്ക്കാൻ അവസരം കിട്ടാറില്ല അത് പോലെ ആ പെട്ടി കയ്യിലെടുത്താൽ ചിലപ്പോൾ നിങ്ങൾക്ക് അത്   തിരിച്ചു വയ്ക്കാൻ കഴിഞ്ഞെന്നു വരില്ല.. ഒരുപാട് ആലോചിച്ച ശേഷം തീരുമാനിക്കൂ, ജീവിതം നിങ്ങളുടെതാണ്....
Posted by Sajeed Noohkhan at 23:54 No comments:
Tuesday, 17 November 2015
ഗർഭ പാത്രവും, മുലപ്പാലുമൊക്കെ സുലഭമായി കമ്പോളങ്ങളിൽ കിട്ടുന്നുണ്ട്‌. എങ്കിലും ഇന്നും ആർക്കും വിലയിടാനോ വിൽക്കാനോ  ആവാത്ത ഒന്നാണ് മാതൃത്വം. മണിമാളികകളിൽ  തിരക്ക് പിടിച്ച ആഡംബര ജീവിതങ്ങൾക്ക് ഇടയിൽ  സ്മാർട്ട്‌ ഫോണുകൾ വെട്ടി നശിപ്പിച്ച മാതൃസ്നേഹവും, മാതൃത്വവും തെരുവുകളിൽ ദാരിദ്ര്യത്തിന്റെ ചിറകിനടിയിൽ ഇപ്പോഴും ചുടു ചുംബനങ്ങൾ ഏറ്റു വാങ്ങി പിച്ചവച്ചു നടപ്പുണ്ട്...
Posted by Sajeed Noohkhan at 06:07 No comments:
Newer Posts Older Posts Home
Subscribe to: Posts (Atom)
View my complete profile
മറന്നതോ മാറ്റി വയ്ക്കുന്നതോ ഈ വിളി ..
Feedjit Live Blog Stats
Feedjit Live Blog Stats
Ethereal template. Powered by Blogger.